《满庭芳 其三 探梅》
宋代·葛立方

狂吹鸣篱，祥霙剪水，分明欺压寒梅。冰威初敛，曦影上池台。

应有一番和气，南枝上、恐有春来。须勤探，呼吾筇杖，屐齿上苍苔。

春风，浑未到，徘徊香径，巡绕千回。见琼英一点，小占条枚。

且看先锋素艳，看看便、繁蕾齐开。香浮动，微薰诗梦，须更著诗催。

作者简介：葛立方(？～1164), 南宋诗论家、词人。字常之，自号懒真子。丹阳(今属江苏）人，后定居湖州吴兴（今浙江湖州）。